laion/Wikipedia-Exotic huggingface dataset:
איים אבודים

איים אבודים (באנגלית: The Lost Islands) היא סדרת טלוויזיה אוסטרלית בת 26 פרקים שהופקה בשנות השבעים ושודרה לראשונה באוסטרליה ב-1 בינואר 1976. הסדרה הייתה הפקה משותפת של הערוץ המסחרי Ten Network עם חברת סרטי פרמאונט. בישראל שודרה הסדרה בתחילת שנות ה-80 בשעות אחר הצהריים, לאחר מכן בטלוויזיה הלימודית במסגרת הרצועה היומית בשעות הבוקר בחופש הגדול, ולאחר מכן שודרו פרקים ממנה בתוכנית "רואים 6/6" ששודרה בטלוויזיה החינוכית. עם השנים זכתה הסדרה למעמד של סדרת פולחן בישראל, בעיקר משום שהסדרה שודרה בשידורים חוזרים רבים במשך שנים רבות בשידורי חופשת הקיץ של הטלוויזיה החינוכית, כפי שהדבר בא לידי ביטוי בסרט הנושא את שם הסדרה. סופת הוריקן כמעט מטביעה בלב ים אונייה שעל סיפונה 40 נערים מרחבי העולם. 35 נערים מצליחים להיחלץ מהאונייה בסירות הצלה, אולם בשל הבהלה חמישה נערים נותרים באונייה. הסערה סוחפת את האונייה אל שני איים לא מוכרים המאוכלסים בצאצאים של אנשים שהגיעו לשם בנסיבות דומות כ-200 שנה קודם לכן. האי הראשון, הקרוי טאמבו, נשלט על ידי רודן אלמותי בן 200 שנה המכונה ה-Q, אשר הגיע לאי באחת מאותן אוניות שהיו בדרכן לאוסטרליה. במוקד האי קיים עמק בו חיים צאצאי צוות האונייה המקורית, בסגנון חיי קהילה קולוניאלית של המאה ה-18. הרודן עושה הכל על מנת ללכוד ולחסל את חמשת בני הנוער מן העולם החיצון, המהווים בעיניו איום לשלטונו. האי השני, הקרוי מאלו, שוכן בקרבת האי טאמבו, קטן יותר בגודלו ושומם. הרודן Q משתמש במאלו כמחנה עבודה, שאליו נשלחים האסירים ובלגונה שבאי הם נאלצים לצלול ולהשיג "אצה כחולה" נדירה המזוקקת בהמשך לאבקה בה משתמש Q כדי להאריך את חייו. הילדים מפתחים קשרי ידידות וחברות עם חלק מן המקומיים. בפרק האחרון בסדרה מצליחים ה"זרים" לשכנע את תושבי הכפר למרוד בראש הממשלה וב-Q ומצליחים לסלקם מן הכפר ללא שפיכות דמים. חמשת הזרים מצטרפים לכפר וג'רמיה, משרתו לשעבר של הרודן, נבחר לתפקיד ראש הכפר. טוני יוז - טוני ג'יין ואליס - אנה רוברט אדגינגטון - דייוויד אמנדה מא - סו יינג כריס בנאוד - מארק מרגרט נלסון - הלן מרגרט קווין רודני בל - אהרון ג'יימס קווין ריק האטון - ראש הממשלה רופוס קוואד רון האדריק - ה-Q רון בלאנשארד - קוול וואלאס איטון - מנהל בית הספר קווילטר ווילי פנל - ג'רמיה קוויזל קורנליה פרנסס - אליזבת' קווין פרנק גאלאכר - קוויג מייקל הווארד - ג'ייסון קווין דון פאסקו - אדם קווין "איים אבודים", במסד הנתונים הקולנועיים IMDb (באנגלית) "איים אבודים", במסד הנתונים הקולנועיים KinoPoisk (ברוסית) איים אבודים בארכיון המידע של הטלוויזיה האוסטרלית
ברוך אנג'יל

הרב ברוך אנג'יל או אנג'יל או מהר"ב אנג'יל (נפטר בי"ד בשבט הת"ל) היה ראש ישיבה, רבה של שאלוניקי ומחבר שו"ת רבי ברוך אנג'יל. נולד לפני שנת ה'שנ"ה בשאלוניקי. למד בישיבתו של רבי אשר כהן בן ארדוט. בגיל שלושים וחמש לערך התמנה לראש ישיבה בחברת תלמוד תורה בעיר. רבי דוד קונפורטי, מחבר ספר קורא הדורות, למד בישיבתו מסכת בבא קמא בעודו בן 13, והוא כותב עליו:”רב מובהק פסקן ודרשן בקי בשאר חכמות הרביץ תורה והעמיד תלמידים רבים”. מתלמידיו נמנה רבי שלמה פלורנטין. בשנת שצ"ז שאל אותו רבי חיים שבתי אם יהודי אזמיר רשאים להחזיק במנהגם לאכול בשר נפיחה, ורבי ברוך השיב כי הוא מסכים שימשיכו לנהוג כן. בשנת תי"א היה כבר אחד מרבני שאלוניקי, והוא חתום רביעי על הסכמה בנושא מס הבגדים, מיד לאחר רבי דניאל אישטרושה. בסביבות שנת ה'תי"ח התמנה לרב הכולל של שאלוניקי. טובי העיר אזמיר ביקשו כי יגיע לכהן כרב עירם, אך הוא סירב. רבי חיים בנבנישתי כותב על המקרה: ”ראיתי בני עליה והנם מעטים נשמרים עצמם מלהסיג גבול חבריהם, כי הרדיפה אחרי השררה מעוור עיני שכלם. ברם זכור אותו האיש לטוב הרב מהר"ב אנג'יל נר"ו שעם כמה חלויים ופתויים חלו פניו פעמים שלש אב העיר מפי סופרים ומפר ספרים, והשיב שלא היה רוצה לבא להסיג גבול רעהו. זכרה לו אלהיך לטובה.” (כנסת הגדולה, חו"מ רל"ז הב"י אות ט). התכתב עם רבני דורו והוא מזכירם בתשובותיו, ומהם רבי חיים שבתי, רבי מרדכי קלעי, הרב אברהם מוטאל ועוד. בניו היו רבי משה ורבי יהושע אנג'יל. חתנו היה יוסף פילוסוף, שבתו נישאה לשבתי צבי. נכדו היה הגביר ברכה אנג'יל מרשיד, ששילם מכיסו על הדפסת ספריו של רבי ברוך, סכום שהגיע ל-600 אריות. נפטר בי"ד בשבט הת"ל (1670). נקבר בשאלוניקי על יד רבו, רבי אשר כהן. על מצבתו נחרט: ישי עמהן אותייות חרותות על לוחך להשיב שואלך היש פה בן אדם אמרי נא דמיונו כמלאך הצבא כי גדול בקרבך כשוכב כנרדם חלקה טובה עם נחלה לכל צדיק בחפתו לרב תרבה נחלתו אל על קראוהו בהיותו קרוב הרוח ללכת הרב המובהק כמהר"ר ברוך אנגיל ז"ל נגש והוא נהנה מזיו שכינה ביום יד לחדש טבת שנת התל תנצבה חיבר כמה ספרים, רק חלקם הגיעו לידינו: דרושים (כת"י) חידושי הרב (שאלוניקי תע"ז) - שיטות על מסכתות בבא קמא, בבא מציעא, כתובות, גיטין, חולין, שבועות ועבודה זרה וכן תשובות. שו"ת ר' ברוך אנג'יל (שאלוניקי תע"ז) - 61 תשובות (בפועל 58 תשובות עקב כפילות וטעות). עמנואל, יצחק שמואל, מצבות שאלוניקי, חלק ראשון, עמוד 371. ברוך אנג'יל (נפטר 1670), דף שער בספרייה הלאומית הרב ברוך אנג'יל, חידושי הרב, שאלוניקי תע"ז, באתר היברובוקס הרב ברוך אנג'יל, ‏חידושי הרב, באתר הספרייה הממלכתית של רוסיה שו"ת רבי ברוך אנג'יל, שאלוניקי ה'תע"ז, באתר היברובוקס שו"ת רבי ברוך אנג'יל, באתר הספרייה הממלכתית של רוסיה קורא הדורות, דף ג' עמוד ב' דורש משפט (שאלוניקי תט"ו), הקדמה שו"ת ר' ברוך אנג'יל, סימן י' ספונות ב', עמוד נד
סאביור גודווין

סאביור אמונדה גודווין (באנגלית: Saviour Amunde Godwin; נולד ב-22 באוגוסט 1996) הוא כדורגלן ניגרי המשחק בעמדת הקיצוני באל-אוח'דוד גודווין התחיל את הקריירה שלו בקבוצת נוער המקומית ספורט ג'וס. בקיץ 2015 חתם באוסטנדה מליגת העל הבלגית. ב-12 בספטמבר 2015 ערך את הופעת הבכורה שלו בקבוצה בניצחון 1-5 נגד בוורן, בו גם כבש את שער הבכורה שלו בקבוצה. בקיץ 2016 חתם ברוסלארה מהליגה הבלגית השנייה במדיה שיחק ארבע עונות. בקיץ 2020 חתם בקאסה פיה מליגת העל הפורטוגלית. גודווין נכלל בסגל הרחב של הנבחרת האולימפית של ניגריה לקראת אולימפיאדת ריו דה ז'ניירו, אך לא נכלל בסגל הסופי. סאביור גודווין, באתר Transfermarkt סאביור גודווין, באתר Soccerway סאביור גודווין, באתר WorldFootball.net סאביור גודווין, באתר National Football Teams סאביור גודווין, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאביור גודווין".
פידיגאן

פּידיגַאן, רשמית הרשות המקומית של פידיגאן (באילוקנית: Ili ti Pidigan; בטגאלוג: Bayan ng Pidigan), היא רשות מקומית מדרגה 5 בפרובינציית אברה, בפיליפינים. על פי מפקד האוכלוסין של 2020, מתגוררים בפידיגאן 12,475 אנשים. על פי רשות הסטטיסטיקה הפיליפינית, לפידיגאן שטח בגודל 49.15 קילומטרים רבועים, שהם 1.18% מהשטח הכולל של פרובינציית אברה. פידיגאן מרוחקת 8 קילומטרים מבירת הפרובינציה, בנגד, וכ־400 קילומטרים מבירת המדינה, מנילה. פידיגאן מחולקת מנהלית ל-15 ברנגאים. בראש כל ברנגאי עומדים נבחרי ציבור: קפטן הברנגאי, ומועצת הברנגאי. כולם נבחרים מדי שלוש שנים. פידיגאן, השייכת למחוז הבחירה הארצי היחיד בפרובינציית אברה, מנוהלת על ידי ראש עיר המוגדר כמנכ"ל המקומי שלה ועל ידי מועצה עירונית כגוף המחוקק שלה בהתאם לחוק השלטון המקומי בפיליפינים. ראש העיר, סגן ראש העיר וחברי המועצה נבחרים ישירות על ידי הציבור באמצעות בחירות המתקיימות אחת לשלוש שנים. כנסיית העיבור ללא חטא בפידיגאן בית הספר התיכון על שם מרים הקדושה חורבת בית משפחת ברינגאס בית הספר המרכזי של פידיגאן בית משפחת פיגרס מדיה וקבצים בנושא פידיגאן בוויקישיתוף נתוני נפקד האוכלוסין לפרובינציית אברה, באתר מפקד האוכלוסין של הפיליפינים Philippine Standard Geographic Code (PSGC) | Philippine Statistics Authority, psa.gov.ph Philippine Standard Geographic Code (PSGC) | Philippine Statistics Authority, psa.gov.ph
שמעון וינקלברג

שמעון וינקלברג (26 בספטמבר 1924 – 29 בספטמבר 2004) היה סופר, מחזאי ותסריטאי יהודי-אמריקאי. הוא נודע בעיקר בזכות המחזה "קטאקי" שעלה בברודוויי בשנת 1959 בכיכובם של ססואה הייאקאווה ובן פיאצה. וינקלברג נולד בקיל שבגרמניה. לאחר עליית הנאצים לשלטון הוא נמלט עם משפחתו לארצות הברית בסוף שנות ה-30. הקריירה שלו כסופר החלה עם סיפור קצר שפרסם ב-1953. הוא המשיך לכתוב סיפורים למגזינים כמו הרפרס בזאר, הניו יורקר ופאנץ'. המחזה קטאקי פרי עטו היה מבוסס על הניסיון האישי שלו במודיעין הצבאי של ארצות הברית במהלך מלחמת העולם השנייה. בשנת 1962 כתב מחזה נוסף בשם "חלונות גן עדן" שהוצג בתיאטרון המלכותי בסטוקהולם. הוא כתב גם ספרים, חלקם במשותף עם אשתו אניטה, וכן היה שותף לכתיבתם של למעלה מ-100 תסריטים לטלוויזיה בשנות ה-60 וה-70. את מרבית התסריטים כתב תחת שמות עט ביניהם "סיימון וינקלברג", "סיימון וינוולברג", "ש. בר-דוד" ו"שמעון בר דוד". בין היתר הוא אחראי לרעיון "מיזוג המוחות" הוולקני שהופיע לראשונה בפרק שכתב עבור העונה הראשונה של הסדרה "מסע בין כוכבים". כיהודי, שימש וינקלברג מודל לדוגמה עבור שחקנים יהודיים דתיים בהוליווד. התסריטים שלו כללו לעיתים קרובות נושאים יהודיים, ותיארו טקסים יהודיים והלכה יהודית דתית בדייקנות. וינקלברג מת ב-19 בספטמבר 2004 ממחלה לא ידועה בבית אבות בלוס אנג'לס בגיל 80. שמעון וינקלברג, באתר "Find a Grave" (באנגלית) שמעון וינקלברג, במסד הנתונים הקולנועיים IMDb (באנגלית) שמעון וינקלברג, באתר AllMovie (באנגלית) שמעון וינקלברג, במסד הנתונים הקולנועיים KinoPoisk (ברוסית) "Shimon Wincelberg TV Writer ..." Washington Post (באנגלית אמריקאית). ISSN 0190-8286. נבדק ב-2020-04-19. "S. Wincelberg, 80; Playwright Also Wrote TV Scripts". Los Angeles Times (באנגלית אמריקאית). 2004-10-01. נבדק ב-2020-04-19. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שמעון וינקלברג".
כריסטיאנה אנדלר

כריסטיאנֶה אנדלר (בספרדית: Christiane Endler; נולדה ב־3 ביולי 1991) היא כדורגלנית צ'ילאנית שוערת נבחרת צ'ילה מאז שנת 2009. משחקת כיום באולימפיק ליון. זוכת פרס The Best לשנת 2021. מדיה וקבצים בנושא כריסטיאנה אנדלר בוויקישיתוף כריסטיאנה אנדלר, ברשת החברתית פייסבוק כריסטיאנה אנדלר, ברשת החברתית אקס (טוויטר) כריסטיאנה אנדלר, ברשת החברתית אינסטגרם כריסטיאנה אנדלר, באתר Soccerdonna (בגרמנית) כריסטיאנה אנדלר, באתר Soccerway כריסטיאנה אנדלר, באתר WorldFootball.net כריסטיאנה אנדלר, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אדולף פרידמן

אדולף פרידמן (בגרמנית: Adolf Friedemann‏; 11 באפריל1871–26 בדצמבר 1932) היה סופר, מראשי הציונות בגרמניה ובהולנד, מחוג מקורביו של בנימין זאב הרצל. פרידמן, יליד ברלין, היה בין מייסדי "החברה היהודית ההומאניטרית" (Jüdische Humanitätsgesellschaft) ב-1893, יחד עם ארתור מנחם הנטקה, מקס בודנהיימר, מקס אופנהיימר, בחסותו ובתמיכתו של היינריך לווה. גישת אגודה זו בראשיתה הייתה הגדרה עצמית כגרמנים בני דת משה, תוך רצון להימנע מסוגיות של נאמנות כפולה. בתחילת דרכם ספגו התנגדות הן מגורמים רבניים והן מגורמים יהודים-ליברלים. בהמשך התמזגה האגודה עם ארגון סטודנטים יהודים, ואימצה את הציונות המדינית, ולבסוף אוחדה להסתדרות הציונית בברלין. החל מהקונגרס הציוני העולמי השני היה פרידמן למקורבו של בנימין זאב הרצל והוציא לפועל בשליחותו נושאים מדיניים שונים. בין השאר, במסגרת תוכנית אל עריש השתתף פרידמן ב-1903 במשלחת הסקר מטעם ההסתדרות הציונית למצרים, והמשיך גם למסע בארץ ישראל. פרידמן היה חבר הוועד הפועל הציוני בין 1903–1920. בתקופת מלחמת העולם הראשונה פעל בברן, שווייץ, בין השאר להעברת כספי סיוע מיהודי ארצות הברית ליהודי ליטא. במהלך כל פעילותו הציונית, נשאר נאמן לערכי ציונות המדינית, ודחה את גישת הציונות המעשית. בשל אמונתו בקידום הציונות בעבודה מדינית, לא שאף לחיות בארץ ישראל. כאשר גברה גישת הציונות הסינתטית איבד מהשפעתו בוועד הפועל. מ-1920 היה פעיל בקרן היסוד בהולנד. כשליח קרן היסוד השתתף גם בוועידות קרן היסוד בווינה ובלוצרן, ופעל גם בהונגריה. ב-1925 נפגש בירושלים במסגרת שליחותו עם סטיוארט סיימס, המזכיר הראשי של ממשלת המנדט. פרידמן פרסם מספר ספרים בנושאים ציוניים, בין השאר ב-Was will der Zionismus :1903, ב-1904: Reisebilder aus Palaestina. ב-1908 פורסם הלקסיקון הציוני Zionistisches abc Buch, אשר פרידמן היה עורכו הראשי. ב-1914 פרסם ביוגרפיה ראשונה של הרצל, בשם "Das Leben Theodor Herzls". ב-1916 פרסם ביוגרפיה של דוד וולפסון. באוקטובר 1932 נפצע קשות בתאונת דרכים באמסטרדם, בעקבותיה נפטר בדצמבר 1932. אשתו, רוזה פרידמן, נכדת הרב רש"ר הירש, עלתה לארץ לאחר מותו עם בתם היחידה. הבת נישאה בארץ ונפטרה זמן קצר לאחר מכן. מדיה וקבצים בנושא אדולף פרידמן בוויקישיתוף אדולף פרידמן, באתר encyclopedia.com אדולף פרידמן (1871-1932), דף שער בספרייה הלאומית יובל החמישים לד"ר פרידמן, דואר היום, 13 ביוני 1921 הציונות בגרמניה, דבר, 23 בנובמבר 1951 קורט ביומנפלד, ארתור האנטקה לגבורות, הארץ, 5 במרץ 1954 סמי גרונמן, כענבים במדבר, העולם, 12 במרץ 1936 יהודה לואיס ויינברג, "ניצני הציונות - אליקים היינריך לווה" בפרויקט בן-יהודה מרדכי חלמיש, האיש שזקנתו לא ביישה את נעוריו, על המשמר, 1 באפריל 1956 קורט בלומנפלד, מקורותיה ומהותה של תנועה ציונית, הארץ, 11 ביוני 1959 ל. הרמן, ד"ר אדולף פרידמן, דבר, 24 בדצמבר 1942 ד"ר אדולף פרידמן, מנושאי כליו של הרצל, נפטר באמסטרדם, דואר היום, 23 בדצמבר 1932 בתנועה הציונית/ד"ר א.פרידמן ז"ל, העולם, 29 בדצמבר 1932 ועידת קרן היסוד בווינא, הארץ, 20 באוקטובר 1925 ועידת עסקני קרן היסוד בלוצרן, דואר היום, 26 באוגוסט 1935 תנועת קרן היסוד/בהונגריה, העולם, 19 בנובמבר 1926 בירושלים/בין הבאים, הארץ, 18 באוקטובר 1925 תאונה לד"ר אדולף פרידמן, הארץ, 27 באוקטובר 1932
ארון בתנועם

ארון בתנועם הוא ארון קבורה שנמצא בגבל ועליו כתובת פיניקית. הוא מתוארך ל-450-425 לפנה"ס. הוא פורסם בספר "Fouilles de Byblos" של מוריס דונאד (אנ') (כרך א', 1926-1932, מספרים 1142, לוח XXVIII). הכתובת מסומנת כ-KAI 11. הכתובת המקורית היא: בארן זן אנכ בתנעם אם מלך עזבעל מלך גבל בן פלטבעל כהן בעלת שכבת בסות ומראש עלי ומחסם חרץ לפי כמאש למלכית אש כנ לפני משמעות הכתובת היא: "בארון זה אנוכי בתנועם, אֵם המלך עזבעל מלך גבל בן פלטבעל כהן בעלת, שוכבת בסות וכיסוי־ראש עליי, ומחסום חרוץ לְפִי, כמו אשר היה למלכות אשר היו לפניי." רשימת כתובות כנעניות וארמיות כתובות מלכי גבל ארון אחירם כתובת בן שפטבעל מצבת יחומלך אובליסק אבישם הסרקופג של תבנת ארון אשמונעזר השני כתובות בדעשתרת Christopher Rollston, "The Dating of the Early Royal Byblian Phoenician Inscriptions: A Response to Benjamin Sass" in MAARAV 15 (2008): 57–93. Benjamin Mazar, "The Phoenician Inscriptions from Byblos and the Evolution of the Phoenician-Hebrew Alphabet", in The Early Biblical Period: Historical Studies (S. Ahituv and B. A. Levine, eds., Jerusalem: IES, 1986 [original publication: 1946]): 231–247. William F. Albright, "The Phoenician Inscriptions of the Tenth Century B.C. from Byblus", in JAOS 67 (1947): 153–154. Dunand, Maurice (1939). Fouilles de Byblos: Tome 1er, 1926-1932 [The Byblos excavations, Tome 1, 1926–1932]. Bibliothèque archéologique et historique (בצרפתית). Vol. 24. Paris: Librarie Orientaliste Paul Geuthner. and Dunand, Maurice (1937). Fouilles de Byblos, Tome 1er, 1926–1932 (Atlas) [The Byblos excavations, Tome 1, 1926–1932 (Atlas)]. Bibliothèque archéologique et historique (בצרפתית). Vol. 24. Paris: Librarie Orientaliste Paul Geuthner – via gallica.bnf.fr. Krahmalkov, Charles R. (2000). Phoenician-Punic Dictionary. Leuven: Peeters / Departement Oosterse Studies. ISBN 90-429-0770-3. "ממצאי גבל" בצרפתית סות הוא כיסוי, מעטה מחסום היה חפץ טקסי שחתם את שפתי המת
אורי וטרמן

אורי וטרמן (נולד ב-6 באוגוסט 1974) הוא איש ניהול ישראלי אשר כיהן בין היתר כמנכ"ל 012, מנכ"ל רשת Be ומנכ"ל קבוצת שופרסל. וטרמן שירת כלוחם ומפקד ביחידת שלדג. בשנת 2002 סיים תואר ראשון במנהל עסקים ובשנת 2011 סיים תואר שני במנהל עסקים בהצטיינות מהאוניברסיטה העברית בירושלים. בשנים 2000–2001 כיהן כמנהל מרחב דרום ומרכז בלאומי קארד. ב-2002 כיהן כמנהל אגף לקוחות עסקיים בפלאפון. ב-2005 הצטרף לאינטרנט זהב כסמנכ"ל לקוחות. ב-2007 מונה לסמנכ"ל לקוחות פרטיים ב-012 סמייל והיה אחראי על מערכי השירות והמכירות של למעלה ממיליון לקוחות. ב-2010 התקדם וטרמן ומונה למשנה למנכ"ל החברה והיה אמון על השיווק, האסטרטגיה והפיתוח העסקי. ב-2011 לאחר מכירת 012 לפרטנר מונה לסמנכ"ל החטיבה הקווית של פרטנר ומנכ"ל 012 מובייל, שם הוביל את הקמת המותג. ב-2014 הצטרף כמנכ"ל לחברת Skyvision Global Networks אשר מתעסקת בתקשורת לווינית. ב-2018 הצטרף וטרמן לקבוצת שופרסל כמנכ"ל רשת Be, באותם ימים ניו-פארם. בניהולו הרשת עברה מיתוג מחדש. בתוך שלוש שנים הרשת, שהפסידה במשך שנים, עברה לרווחיות. ב-2022 מונה למנכ"ל קבוצת שופרסל. ב-2024, לאחר רכישת השליטה בקבוצת שופרסל בידי שלומי ויוסי אמיר, סיים את תפקידו בחברה. וטרמן נשוי לנטע ואב לשלושה. שירה ספיר, ‏הכירו את המנכ"ל החדש של רשת שופרסל, באתר גלובס, 14 ביולי 2022 שני מוזס, ‏"מליסרון ועזריאלי מבינים שיש שחקן חדש בשוק הפארם. נוכיח את זה גם לאלה שעדיין לא השתכנעו", באתר גלובס, 18 באפריל 2019 נורית קדוש, ״לספקים לא היה אומץ לייצר אלטרנטיבה לסופר פארם״, באתר כלכליסט, 21 ביוני 2020 דורון אביגד, ‏בגיל 15 אחותו של מנכ"ל Be נפטרה מסרטן אלים: "הבנתי שהכול יכול להיגמר ברגע ובניתי קריירה מוקדם", באתר גלובס, 25 בספטמבר 2021 שירה ספיר, ‏מנכ"ל שופרסל בראיון בלעדי: "הצלחנו להבהיר לציבור ולממשלה שהאחריות ליוקר המחיה היא לא שלנו", באתר גלובס, 2 ביוני 2023 אורי וטרמן מונה למשנה למנכ"ל וסמנכ"ל השיווק של 012 סמייל, באתר כלכליסט, 1 במאי 2011 SkyVision Appoints New CEO | skyvision (באנגלית אמריקאית) נורית קדוש, שבוע לאחר השלמת העסקה: שופרסל ממנה את אורי וטרמן למנכ"ל ניו פארם, באתר כלכליסט, 2 בינואר 2018 מיכל רז-חיימוביץ', ‏שופרסל: Be עברה לראשונה לרווח תפעולי ברבעון הראשון של השנה, באתר גלובס, 19 במאי 2021 שירה ספיר, ‏יש מחליף: אורי וטרמן מונה למנכ"ל שופרסל, באתר גלובס, 14 ביולי 2022 האחים אמיר מונו למנכ"לי שופרסל, איציק אברכהן ואורי וטרמן התפטרו | כלכליסט, באתר calcalist, ‏2024-04-07
הגנת השכרות

הגנת השכרות היא הגנה במשפט הפלילי, המשמשת באופן עקרוני סייג לאחריות פלילית. למעשה, שכרות בעת ביצוע עבירה בדרך כלל מחמירה את מצבו המשפטי של הנאשם, ומסייעת לתביעה בכך שהיא יוצרת 'קיצור דרך' להוכחת יסוד נפשי. סייג השכרות מכונה בשל כך ”הגנה מדומה”. השכרות משמשת בפועל כהגנה לנאשם רק במצב ייחודי בו הנאשם נכנס למצב השכרות שלא מדעתו. חוק העונשין פוטר אדם שנכנס למצב שכרות או שכרות חלקית שלא מדעתו: לא יישא אדם באחריות פלילית למעשה שעשה במצב של שכרות שנגרמה שלא בהתנהגותו הנשלטת או שלא מדעתו — סעיף 34ט(א) לחוק העונשין במצב של שכרות מדעת, היינו כאשר אדם היה מודע לכך שהוא משתכר, החוק קובע שחלה על האדם אחריות למעשיו כשיכור, ויש להתייחס למעשיו כאילו התקיימה בהם מחשבה פלילית. עם זאת, החוק לא מייחס לשיכור מדעת כוונה ביחס לאפשרות קרות התוצאה, אלא אדישות בלבד: עשה אדם מעשה במצב של שכרות והוא גרם למצב זה בהתנהגותו הנשלטת ומדעת, רואים אותו כמי שעשה את המעשה במחשבה פלילית, אם העבירה היא של התנהגות, או באדישות אם העבירה מותנית גם בתוצאה — ס' 34ט(ב) לחוק העונשין בדרך כלל שיכורים שמבצעים עבירות נכנסים למצב השכרות מדעת. החוק רק מחמיר את מצבם המשפטי של שיכורים אלו, ומיקל על התביעה בכך שהוא יוצר מעין 'קיצור דרך' להוכחת יסוד נפשי. לפיכך, מקובל לכנות את הגנת השכרות כ”הגנה מדומה”. כאשר אדם משתכר בכוונה על מנת שיבצע עבירה מתוך שכרותו, חלה עליו אחריות פלילית ביחס לעבירות שביצע בשכרותו, ובית המשפט מתייחס למעשיו כאילו התקיימה בהם מחשבה פלילית, וכן כאילו הייתה לו כוונה במעשיו ביחס לאפשרות קרות התוצאה: גרם אדם למצב השכרות כדי לעבור בו את העבירה, רואים אותו כמי שעבר אותה במחשבה פלילית אם היא עבירה של התנהגות, או בכוונה אם היא מותנית גם בתוצאה — סעיף 34ט(ג) לחוק העונשין השכרות מוגדרת בחוק העונשין כמצב של חוסר הכרה מסוים הנגרם כתוצאה מצריכת משקה אלכוהולי או סמים. הצד הרוצה לטעון למצב שכרות צריך להוכיח שמתקיימים התנאים הבאים: הנאשם השתכר שלא מדעתו. הנאשם היה חסר יכולת להבין את מה שעשה או את הפסול שבמעשהו, או שהיה חסר יכולת להימנע מעשיית המעשה. קיים קשר סיבתי בין שני התנאים הקודמים. כלומר, הגנה שבניגוד להגנה רגילה שעומדת לזכותו של הנאשם - דווקא מגדילה את סיכויי ההרשעה. ע"פ 6679/04 סטקלר נ' מדינת ישראל (נבו 11.05.2006) סעיף 34ט(ד) לחוק העונשין, ספר החוקים הפתוח, באתר ויקיטקסט ע"פ 6331/11 יאסר אשתיי נ' מדינת ישראל (נבו 07.03.2013)
סטטוס (אלבום)

סטטוס הוא אלבום הבכורה של הזמרת-יוצרת הישראלית נונו. האלבום יצא לאור ב-18 ביולי 2022, על ידי חברת התקליטים D-Music, בהפקתו של עיליי אשדות. מתוך האלבום יצאו חמישה סינגלים. לאורך 2021–2022 פרסמה נונו חמישה סינגלים שנכללו באלבום, בהם "ליבינג דה דרים", שהגיע למקום השלישי במצעד הרשמי של גלגלצ. ב-15 ביוני 2022, הכריזה נונו רשמית על שם האלבום, וכן על מופע להשקת האלבום במועדון הבארבי שבתל אביב-יפו. הרצועה האחרונה באלבום היא גרסת כיסוי לשיר "סוד", בהשתתפות אדם, מבצע הגרסה המקורית של השיר, ורוני דואני, שביצעה בעבר גרסת כיסוי לשיר שזכתה להצלחה. סטטוס, נבדק ב-2022-07-18 "היום אני חווה התרגשות מה היא🖖 אלבומי הראשון מכונה גם "סטטוס" ♥️". Instagram. 15 ביוני 2022. נבדק ב-18 ביולי 2021. {{cite web}}: (עזרה)תחזוקה - ציטוט: url-status (link)
שון לבנובסקי

שון ליאון לבנובסקי (נולד ב-9 בדצמבר 1992) הוא כדורסלן ישראלי-אמריקאי המשחק בעמדות הפאוור פורוורד והסנטר. שיחק לאחרונה בהפועל מגדל העמק-יזרעאל מהליגה הארצית. שון הוא בנו של שחקן העבר קני לבנובסקי, ששיחק בין היתר גם בהפועל תל אביב. לבנובסקי נולד בבוינטון ביץ', פלורידה, וגדל עד גיל שש בארצות הברית, לפני שעבר לעמק חפר שבישראל. הוא שיחק בקבוצת הנוער של בית"ר בנימינה ובקבוצת תיכון שרת נתניה. לבנובסקי הצטרף לקבוצת הנוער של מכבי תל אביב בשנות העשרה המאוחרות שלו. ב-2010 החל לבנובסקי את הקריירה המקצועית שלו במכבי תל אביב. ב-12 במאי 2011 ערך את הופעת הבכורה שלו בניצחון הפלייאוף על ברק נתניה. ב-8 בספטמבר 2011 חתם לבנובסקי על חוזה לשלוש שנים במכבי חיפה. ב-28 בנובמבר 2012 הושאל לבנובסקי למכבי קריית ביאליק מהליגה הלאומית, וב-22 משחקים במדיה העמיד ממוצעים של 10 נקודות ו-4.4 ריבאונדים למשחק. ב-21 באוגוסט 2013 חתם לבנובסקי על חוזה לשלוש שנים במכבי אשדוד. ב-14 בפברואר 2018 חתם לבנובסקי בהפועל גלבוע גליל להמשך העונה. הוא סייע לקבוצה להגיע לפלייאוף ליגת העל 2018, שם הפסידה ברבע הגמר להפועל ירושלים. ב-1 באוגוסט 2018 האריך לבנובסקי את חוזהו בקבוצה בשנה. ב-23 ביולי 2019 חתם לבנובסקי בהפועל עפולה מהליגה הלאומית לעונת 2019/2020. בעונת 2021/22 שיחק באליצור שומרון וסייע לעלות לראשונה בתולדותיה לליגה הלאומית. לבנובסקי היה חבר בנבחרות ישראל עד גיל 16, עד גיל 18 ועד גיל 20. פרופיל, באתר eurobasket פרופיל, באתר פיב"א פרופיל, באתר מנהלת ליגת העל בכדורסל שי לוי, ‏הכירו את שון לבנובסקי, באתר ONE‏, 14 בנובמבר 2008 מכבי ת"א ניצחה 78:92 את נתניה בדרך לפיינל פור, באתר ONE‏, 12 במאי 2021 רועי גלדסטון, ‏הפורוורד שון לבנובסקי חתם במכבי חיפה, באתר ערוץ הספורט, 8 בספטמבר 2011 יאיר תגר, ביאליק החתימה את שון לבנובסקי, באתר ספסל, 28 בנובמבר 2012 דובי פיק, ‏מכבי אשדוד החתימה את שון לבנובסקי ל-3 שנים, באתר ONE‏, 21 באוגוסט 2013 בן גולדפריינד, ‏‏הסגל הישראלי הושלם: שון לבנובסקי ממשיך בגלבוע גליל, באתר ספורט1, 1 באוגוסט 2018 כפיר חודרה, ‏שון לבנובסקי הצטרף לעפולה, רוינה ביבנה, באתר ONE‏, 23 ביולי 2019 אור שקדי, ‏‏אליצור שומרון העפילה לליגה הלאומית בכדורסל, באתר ספורט1, 15 במאי 2022
העולם המופלא של מיקי מאוס

העולם המופלא של מיקי מאוס (באנגלית: The Wonderful World of Mickey Mouse) היא סדרת טלוויזיה מונפשת אמריקאית, המופקת על ידי Disney Television Animation ומונפשת על ידי Mercury Filmworks עבור שירות הסטרימינג דיסני+. סדרה זו היא סדרת המשך לסדרה "מיקי מאוס", והיא יצאה לרגל חגיגות יום ההולדת ה-92 של מיקי מאוס. בגרסה האנגלית, כל מדבבי הסדרה "מיקי מאוס" חזרו לדבב את הדמויות חוץ מראסי טיילור, המדבבת של מיני מאוס, שהוחלפה על ידי קייתלין רוברוק עקב מותה. בנובמבר 2021, הסדרה חודשה ל-4 פרקי ספיישל בני 22 דקות, שכל אחד מהם מתרכז בעונה אחת מ-4 עונות השנה. הדיבוב העברי של הסדרה יצא באיחור, בגלל ששירות הסטרימינג דיסני+ הושק בישראל ב-16 ביוני 2022. כל הפרקים שיצאו עד חודש יוני יצאו בעברית בדיסני+ ביום ההשקה, עם עוד שלל סדרות וסרטים מקוריים של שירות הסטרימינג. הסדרה מתרכזת בהרפתקאותיהם של מיקי מאוס וחבריו בחיי היום-יום, כשהדמויות מוצגות בצורה הומוריסטית ומוקצנת. הסדרה דובבה באולפני אלרום ובוימה על ידי תמי ברק, פרט לספיישל השלישי שבוים יחד עם טליה ברקאי. התרגום העברי לפרקי הסדרה נכתב על ידי גיא זיידמן ואילו התרגום העברי לספיישלים נכתב על ידי מיה בר-שלום, אפרת ענבל ומעין אור. שני הספיישלים הראשונים מורכבים משלושה סיפורים הקשורים לעונה עליה מסופר, ואילו הספיישל השלישי מורכב מהגרסאות של כל אחת מהדמויות הראשיות לסיפור אחד. מדיה וקבצים בנושא העולם המופלא של מיקי מאוס בוויקישיתוף אתר האינטרנט הרשמי של העולם המופלא של מיקי מאוס (באנגלית) "העולם המופלא של מיקי מאוס", במסד הנתונים הקולנועיים IMDb (באנגלית) "העולם המופלא של מיקי מאוס", באתר Rotten Tomatoes (באנגלית) "העולם המופלא של מיקי מאוס", באתר דיסני+ סדרות (באנגלית) "העולם המופלא של מיקי מאוס", במסד הנתונים הקולנועיים KinoPoisk (ברוסית) העולם המופלא של מיקי מאוס, במיזם "אישים" לתיעוד היצירה הישראלית Michael Schneider, Children’s & Family Creative Arts Emmys 2023 Full Winners List: Disney, Netflix Lead, Variety, ‏2023-12-17 (באנגלית אמריקאית)